ଶାନ୍ତନୁ ମହାପାତ୍ର

ଶାନ୍ତନୁ ମହାପାତ୍ର (୬ ଜାନୁଆରୀ ୧୯୩୬ - ୩୦ ଡିସେମ୍ବର ୨୦୨୦) ଜଣେ ଓଡ଼ିଆ ସଙ୍ଗୀତକାର ଥିଲେ ।  ଓଡ଼ିଆ ବ୍ୟତୀତ ସେ ହିନ୍ଦୀ, ବଙ୍ଗଳା. ଅହମିଆ ଓ ତେଲୁଗୁ ଚଳଚ୍ଚିତ୍ରରେ ମଧ୍ୟ ସଙ୍ଗୀତ ନିର୍ଦ୍ଦେଶନା ଦେଇଥିଲେ ।

 ବ୍ୟକ୍ତିଗତ ଜୀବନ 
ଶାନ୍ତନୁ ମହାପାତ୍ର ୧୯୩୬ ମସିହାର ଜାନୁଆରୀ ୬ ତାରିଖରେ ଓଡ଼ିଶାର ମୟୁରଭଞ୍ଜ ଜିଲ୍ଲାସ୍ଥିତ ବାରିପଦାଠାରେ ଜନ୍ମଗ୍ରହଣ କରିଥିଲେ ।

 ଶିକ୍ଷା ଓ ବୃତ୍ତି 
ପାଞ୍ଚ ବର୍ଷ ବୟସରୁ ସେ ଗୁରୁ ବାଞ୍ଛାନିଧି ପଣ୍ଡାଙ୍କଠାରୁ ସଙ୍ଗୀତ ଶିକ୍ଷା ଲାଭ କରିଥିଲେ । ୯ ବର୍ଷ ବୟସରୁ ସେ ମଞ୍ଚରେ ସଙ୍ଗୀତ ପରିବେଷଣ ଆରମ୍ଭ କରିଥିଲେ । ୧୯୫୭ ମସିହାରେ ସେ ଆଇଆଇଟି ଖଡ଼ଗପୁରରୁ ଆପ୍ଲାଏଡ୍ ଜିଓଲଜି ଆଣ୍ଡ୍‌ ଜିଓଫିଜିକ୍ସରେ ସ୍ନାତକ ଡିଗ୍ରୀ ହାସଲ କରିଥିଲେ । ଆଇଆଇଟିରେ ପଢ଼ିବା ସମୟରେ ସେ ଆଇପିଟିଏ ସହିତ ଜଡ଼ିତ ହୋଇଥିଲେ ଓ ସେଠାରେ ସମୂହ ସଙ୍ଗୀତର କଳା ଆୟତ୍ତ କରିଥିଲେ । ସେ ସଲୀଳ ଚୌଧୁରୀଙ୍କଠାରୁ ସଙ୍ଗୀତ ନିର୍ଦ୍ଦେଶନା ଶିଖିଥିଲେ । ୧୯୫୭ ମସିହା ଜୁନ ମାସରେ ସେ ଓଡ଼ିଶା ସରକାରଙ୍କ ମାଇନିଂ ଏବଂ ଜିଓଲଜି ବିଭାଗରେ ଯୋଗଦେଇଥିଲେ ଓ ୧୯୯୪ ମସିହାରେ ସେଠାରୁ ନିର୍ଦ୍ଦେଶକ ଭାବରେ ଅବସର ଗ୍ରହଣ କରିଥିଲେ ।

 କଥାଚିତ୍ରରେ ସଂଗୀତ ନିର୍ଦ୍ଦେଶନା 
ପ୍ରଥମ ଥର ପାଇଁ ଚଳଚ୍ଚିତ୍ର ସଂଗୀତକାର ଭାବେ ସେ ୧୯୬୩ ମସିହାରେ ଓଡ଼ିଆ କଥାଚିତ୍ର ସୂର୍ଯ୍ୟମୁଖୀରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ନିଜ ଜୀବନକାଳ ଭିତରେ ସେ ୫୦ଟି ଓଡ଼ିଆ କଥାଚିତ୍ରରେ ୧୯୦୦ରୁ ଅଧିକ ଗୀତରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । 

 କଥାଚିତ୍ରରେ ଅବଦାନ 
କଥାଚିତ୍ରମୁକ୍ତିଲାଭ ବର୍ଷ ନିର୍ଦ୍ଦେଶକଭୂମିକାଚିଲିକା ତୀରେ୧୯୭୭ବିପ୍ଳବ ରାୟଚୌଧୁରୀସଙ୍ଗୀତକାର ଅରୁନ୍ଧତୀ୧୯୬୭ପ୍ରଫୁଲ୍ଲ ସେନଗୁପ୍ତାସଙ୍ଗୀତକାରସୂର୍ଯ୍ୟମୁଖୀ୧୯୬୩ପ୍ରଶାନ୍ତ ନନ୍ଦ ସଙ୍ଗୀତକାର ତୁମେ ହିଁ ସାଥୀ ମୋର୨୦୦୯ସୁରେନ୍ଦ୍ର ମହାନ୍ତି ସଙ୍ଗୀତକାର ରଣଭୂମି୧୯୯୫ବସନ୍ତ ନାୟକ ସଙ୍ଗୀତକାର ନିର୍ବାଚନ୧୯୯୪ବିପ୍ଳବ ରାୟଚୌଧୁରୀ ସଙ୍ଗୀତକାର ଭିନ୍ନ ସମୟ୧୯୯୨ମନମୋହନ ମହାପାତ୍ର ସଙ୍ଗୀତକାର ଅଗ୍ନି ବୀଣା୧୯୯୦ମନମୋହନ ମହାପାତ୍ର ସଙ୍ଗୀତକାର ବାଘ ବାହାଦୁର୧୯୮୯ର ବଙ୍ଗଳା କଥାଚିତ୍ରବୁଦ୍ଧଦେବ ଦାସଗୁପ୍ତା ସଙ୍ଗୀତକାର ମଝି ପାହାଚ୧୯୮୭ମନମୋହନ ମହାପାତ୍ର ସଙ୍ଗୀତକାର କ୍ଳାନ୍ତ ଅପରାହ୍ଣ୧୯୮୫ମନମୋହନ ମହାପାତ୍ର ସଙ୍ଗୀତକାର ଡୋରା୧୯୮୪ପ୍ରଶାନ୍ତ ନନ୍ଦ ସଙ୍ଗୀତକାର ଜଗା ବଳିଆ୧୯୮୪ପ୍ରଶାନ୍ତ ନନ୍ଦ ସଙ୍ଗୀତକାର ନୀରବ ଝଡ଼୧୯୮୪ମନମୋହନ ମହାପାତ୍ର ସଙ୍ଗୀତକାର କାଚଘର୧୯୮୧ବ୍ୟୋମକେଶ ତ୍ରିପାଠୀ ସଙ୍ଗୀତକାର ଶୀତ ରାତି୧୯୮୧ମନମୋହନ ମହାପାତ୍ର ସଙ୍ଗୀତକାର ଶୋଧ୧୯୭୯ର ହିନ୍ଦୀ କଥାଚିତ୍ରବିପ୍ଳବ ରାୟଚୌଧୁରୀ ସଙ୍ଗୀତକାର ଅଗ୍ନି ପରୀକ୍ଷା୧୯୮୦ବଳାଇ ସେନ ସଙ୍ଗୀତକାର ମେଘମୁକ୍ତି୧୯୮୦ବିଶ୍ୱଜିତ ଦାସ ସଙ୍ଗୀତକାର 

 ସମ୍ମାନ ଓ ପୁରସ୍କାର 
 ଲଳିତ କଳା ଏକାଡେମି ପୁରସ୍କାର - ୨୦୦୪
 ଓଡ଼ିଶା ଫିଲ୍ମ୍‌ କ୍ରିଟିକ ପୁରସ୍କାର - ୧୯୯୫
 ଡିଲିଟ - ୨୦୧୧ ( ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟ )

 ମୃତ୍ୟୁ 
ନିମୋନିଆ ରୋଗରେ ପୀଡ଼ିତ ହୋଇ ୨୦୨୦ ମସିହା ଡିସେମ୍ବର ୩୦ ତାରିଖରେ ୮୪ ବର୍ଷ ବୟସରେ ଶାନ୍ତନୁଙ୍କର ଦେହାନ୍ତ ହୋଇଥିଲା ।

 ଆଧାର 

 ବାହାର ଆଧାର 

 Distinguished Alumnus of IIT Kharagpur: Shri Shantanu Mohapatra

ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:ଓଡ଼ିଆ କଥାଚିତ୍ର ସଙ୍ଗୀତକାର
ଶ୍ରେଣୀ:ଓଡ଼ିଆ ସଙ୍ଗୀତଜ୍ଞ